**OPIS POSLOVA I PODACI O PLAĆI**

**Javni natječaj**

**za imenovanje ravnatelja/ica upravnih organizacija u sastavu Ministarstva regionalnoga razvoja i fondova Europske unije**

(Narodne novine broj 113/19)

**UPRAVA ZA OTOKE**

**Ravnatelj - redni broj radnog mjesta: 323.a**

***Opis poslova:***

* rukovodi Upravom
* raspoređuje poslove te usklađuje i nadzire rad unutarnjih ustrojstvenih jedinica
* daje naloge i upute službenicima i namještenicima te predlaže njihov raspored
* predlaže plan rada Uprave
* izvješćuje nadležnog državnog tajnika i ministra o stanju izvršavanja poslova
* supotpisuje nacrte akata iz djelokruga Uprave
* neposredno obavlja najsloženije poslove iz djelokruga Uprave
* nadzire provedbu i predlaže promjenu strateških ciljeva vezanih uz održivi razvoj hrvatskih otoka, te izrađuje strateški i pravni okvir za razvojnu politiku otoka,
* predlaže promjene javnih politika iz svog djelokruga te sudjeluje u njihovu oblikovanju
* koordinira poslove uspostave cjelovitog sustava planiranja, programiranja, upravljanja i financiranja održivog razvoja otoka za sve upravne razine
* koordinira provedbom Nacionalnog programa razvitka otoka i godišnjeg plana usmjeravanja i rasporeda sredstava za razvoj područja otoka
* odgovara za uspostavu cjelovitog sustava praćenja i vrednovanja politike razvoja otoka, te izvješćivanje o provedbi politike održivog razvoja otoka
* daje smjernice za unapređenje standarda rada ustrojstvenih jedinica Uprave neophodne za planiranje radnih zadatka pri izradi godišnjeg plana rada Uprave i brine o njegovom izvršavanju
* prati stanje u okviru svoga djelokruga i vrednuje ostvarene rezultate
* sudjeluje u radu stručnih radnih skupina i drugih radnih tijela za izradu propisa, strategija, akcijskih planova i drugih akata
* redovito surađuje s rukovodećim službenicima državnih tijela i višim službenicima nadležnih tijela
* odgovoran je za zakonitost rada i postupanja, materijalne i financijske resurse s kojima radi, kvalitetno i pravodobno obavljanje svih poslova iz djelokruga Uprave
* obavlja druge poslove po ovlaštenju i nalogu nadređenih dužnosnik

**PODACI O PLAĆI:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. rujna 2019. godine iznosi 5.695,87 kuna bruto, a utvrđena je Dodatkom I. Kolektivnog ugovora za državne službenike i namještenike (Narodne novine broj 2/19).

Koeficijent složenosti poslova radnog mjesta ravnatelj iznosi 3,700, a utvrđen je člankom 151.a, stavkom 1., točkom 10. Zakona o državnim službenicima (Narodne novine broj [92/05](https://www.zakon.hr/cms.htm?id=33053), [140/05](https://www.zakon.hr/cms.htm?id=33055), [142/06](https://www.zakon.hr/cms.htm?id=33057), [77/07](https://www.zakon.hr/cms.htm?id=33059), [107/07](https://www.zakon.hr/cms.htm?id=33061), [27/08](https://www.zakon.hr/cms.htm?id=33063), [34/11](https://www.zakon.hr/cms.htm?id=33065), [49/11](https://www.zakon.hr/cms.htm?id=33067), [150/11](https://www.zakon.hr/cms.htm?id=33069), [34/12](https://www.zakon.hr/cms.htm?id=33071), [49/12](https://www.zakon.hr/cms.htm?id=33073), [37/13](https://www.zakon.hr/cms.htm?id=33075), [38/13](https://www.zakon.hr/cms.htm?id=33077), [01/15](https://www.zakon.hr/cms.htm?id=33079), [138/15](https://www.zakon.hr/cms.htm?id=33081), [61/17](https://www.zakon.hr/cms.htm?id=33083), [70/19](https://www.zakon.hr/cms.htm?id=39885), [98/19](https://www.zakon.hr/cms.htm?id=40761)).